#### Likumprojekts

#### Grozījumi likumā "Par valsts sociālo apdrošināšanu"

Izdarīt likumā "Par valsts sociālo apdrošināšanu" (Latvijas Republikas Saeimas un Ministru Kabineta Ziņotājs, 1997, 22. nr.; 1998, 15. nr.; 1999, 24. nr.; 2001, 15., 17. nr.; 2002, 14. nr.; 2003, 9. nr.; 2004, 5. nr.; 2005, 8., 24. nr.; 2006, 14. nr.; 2007, 3., 12., 24. nr.; 2008, 15. nr.; 2009, 3., 15. nr.; Latvijas Vēstnesis, 2009, 100., 199., 200. nr.; 2010, 94., 131., 205. nr.; 2011, 117., 202. nr.; 2013, 6., 232. nr.; 2014, 63., 257. nr.; 2015, 60., 248. nr.; 2016, 197., 241., 255. nr.; 2017, 156., 242. nr.; 2018, 225. nr.; 2019, 75., 240. nr.; 2020, 37., 240A. nr.; 2021, 121B. nr.) šādus grozījumus:

1. 1. pantā:

izslēgt 1. punktā vārdus un skaitļus “vai personāla nomnieks, kas izmanto tāda mikrouzņēmuma pakalpojumus, kurš sniedz darbaspēka nodrošināšanas pakalpojumus likuma “Par iedzīvotāju ienākuma nodokli” 17.2 panta izpratnē”;

izteikt 2. punkta “d” apakšpunktu šādā redakcijā:

“persona, kura nav reģistrējusies kā saimnieciskajā darbībā gūtā ienākuma nodokļa maksātāja un ir noslēgusi Civillikuma IV daļas 15. nodaļā paredzēto uzņēmuma, graudniecības vai pārvadājuma līgumu vai gūst ienākumu no intelektuālā īpašuma vai samaksu no zinātnes, literatūras vai mākslas darbu, atklājumu, izgudrojumu un rūpniecisko paraugu autoru un izpildītāju darbu radīšanas, izdošanas, izpildīšanas vai citādas izmantošanas, ko izmaksā darba devējs, kas nav kolektīvā pārvaldījuma organizācija (turpmāk - ienākums no intelektuālā īpašuma). Autortiesību mantinieki un citi autortiesību pārņēmēji nav darba ņēmēji.”;

izslēgt 2. punkta “l” apakšpunktu;

izteikt 3. punkta “c” apakšpunktu šādā redakcijā:

“c) persona, kuras pastāvīgā dzīvesvieta ir Latvijas Republikā un kura gūst ienākumu no intelektuālā īpašuma, izņemot autortiesību mantinieku un citu autortiesību pārņēmēju, un reģistrējusies kā saimnieciskajā darbībā gūtā ienākuma nodokļa maksātāja”.

1. 6. pantā:

papildināt trešo daļu ar otro teikumu šādā redakcijā:

“Pašnodarbinātie, kuru ienākumi nesasniedz Ministru kabineta noteikto obligāto iemaksu objekta minimālo apmēru, ir pakļauti pensiju apdrošināšanai.”;

aizstāt trīspadsmitajā daļā vārdus ”kura saņem autoratlīdzību (autortiesību un blakustiesību atlīdzību), izņemot autortiesību mantinieku un citu autortiesību pārņēmēju” ar vārdiem “kura gūst ienākumu no intelektuālā īpašuma”.

1. 14. pantā:

izteikt otro daļu šādā redakcijā:

“(2) Pašnodarbinātā obligāto iemaksu objekts ir brīvi izraudzīti ienākumi no saimnieciskās darbības atbilstoši likumā “Par iedzīvotāju ienākumu nodokli” noteiktajam, nepiemērojot saimnieciskās darbības izdevumu atskaitīšanas ierobežojumus. Obligāto iemaksu objekta minimālo apmēru un tā noteikšanas kārtību nosaka Ministru kabinets.”;

papildināt desmito daļu aiz vārdiem “vai pārvadājuma līgumu” ar vārdiem “vai gūst ienākumu no intelektuālā īpašuma”;

izteikt deviņpadsmito daļu šādā redakcijā:

“(19) Darba ņēmējiem, kuri gūst ienākumu no intelektuālā īpašuma un nav reģistrējuši saimniecisko darbību, obligāto iemaksu objekts ir ienākums no intelektuālā īpašuma. Kolektīvā pārvaldījuma organizācijas administrētais un personām izmaksātais ienākums no intelektuālā īpašuma nav obligāto iemaksu objekts.”

1. Papildināt likumu ar 14.1 pantu šādā redakcijā:

“**14.1 pants. Obligātās iemaksas pensiju apdrošināšanai pašnodarbinātajiem**

1. Pašnodarbinātie, kuru ienākumi mēnesī nesasniedz Ministru kabineta noteikto minimālo mēneša darba algu, reizi ceturksnī veic obligātās iemaksas valsts pensiju apdrošināšanai 10 procentu apmērā no ienākuma.
2. Pašnodarbinātie, kuru ienākumi mēnesī sasniedz vai pārsniedz Ministru kabineta noteikto minimālo mēneša darba algu, papildus šā likuma 14. panta otrajā daļā noteiktajam obligāto iemaksu objektam, kas nav mazāks par Ministru kabineta noteikto minimālo mēneša darba algu, reizi ceturksnī veic obligātās iemaksas valsts pensiju apdrošināšanai 10 procentu apmērā no brīvi izraudzītā obligāto iemaksu objekta un faktisko ienākumu starpības.
3. Pašnodarbinātie no lauksaimnieciskās ražošanas ienākuma obligātās iemaksas 10 procentu apmērā pensiju apdrošināšanai par gadu aprēķina no gada brīvi izraudzīto obligāto iemaksu objekta kopsummas un gada faktiskā ienākuma starpības.
4. Lauku atbalsta dienests līdz 1. decembrim sniedz Valsts sociālās apdrošināšanas aģentūrai informāciju par Lauku atbalsta dienesta maksājumu saņēmēju datubāzē iekļautām fiziskajām personām, zemnieku (zvejnieku) saimniecībām, individuālajiem komersantiem un individuālajiem uzņēmumiem, kas kārtējā gadā ir saņēmuši valsts un Eiropas Savienības atbalstu lauksaimniecībai un lauku attīstībai.
5. Valsts sociālās apdrošināšanas aģentūra atbilstoši pašnodarbinātā faktiski veiktajām obligātajām iemaksām pensiju apdrošināšanai, piemērojot obligāto iemaksu likmi pensiju apdrošināšanai saskaņā ar šā likuma 18. panta otrajā daļā noteikto, reģistrē personas obligāto iemaksu objektu pensiju apdrošināšanai un pensijas kapitālu.
6. Šā panta pirmajā un trešajā daļā un 20.4 panta 3.1 daļā noteiktās obligātās iemaksas valsts pensiju apdrošināšanai neveido personas fondēto pensijas kapitālu.”
7. Izslēgt 16. panta trešajā daļā vārdus ”autoratlīdzības izmaksātājs”.
8. Izslēgt 20.¹ panta septīto daļu.
9. 20.4 pantā:

izslēgt trešajā daļā otro un trešo teikumu;

papildināt pantu ar 3.1 un 3.2 daļu šādā redakcijā:

“(31) Ja pašnodarbinātajam obligātās iemaksas par kalendāro gadu veiktas no mazāka ienākuma kā 12 Ministru kabineta noteiktās minimālās mēneša darba algas, pašnodarbinātais veic minimālās obligātās iemaksas 10 procentu apmērā valsts pensiju apdrošināšanai no ienākuma (mikrouzņēmuma nodokļu maksātājam no apgrozījuma) un minimālā obligāto iemaksu objekta starpības.

(32) Ja pašnodarbinātais, kurš nav vienlaikus darba ņēmējs, prognozē, ka viņa ienākums no šā likuma 14. panta otrajā daļā minētā objekta nesasniegs minimālo obligāto iemaksu objektu ceturksnī, viņš iesniedz Valsts ieņēmumu dienestam apliecinājumu par nākamā ceturkšņa plānotajiem ienākumiem līdz ceturksnim sekojošā mēneša 17. datumam vai vienlaikus ar saimnieciskās darbības reģistrēšanu vai 15 dienu laikā pēc darba ņēmēja statusa zaudēšanas. Pašnodarbinātais līdz 17. janvārim var iesniegt Valsts ieņēmumu dienestam apliecinājumu par kalendārā gadā plānotajiem ienākumiem. Ja pašnodarbinātais nav iesniedzis Valsts ieņēmumu dienestam apliecinājumu par plānotajiem ienākumiem, Aģentūra pašnodarbinātajam aprēķina minimālās obligātās iemaksas un paziņo par šīm iemaksām Valsts ieņēmumu dienestam. Ja pašnodarbinātais ir iesniedzis Valsts ieņēmumu dienestam apliecinājumu par plānotajiem ienākumiem, pašnodarbinātais veic obligātās iemaksas saskaņā ar šī likuma 14. un 14.1 pantu.”;

papildināt devīto daļu ar trešo teikumu šādā redakcijā:

“Pašnodarbinātajam ir pienākums līdz katra gada 23. jūnijam veikt minimālās obligātās iemaksas par iepriekšējo kalendāro gadu.”

8. Papildināt 21. pantu ar 3.2 daļu šādā redakcijā:

“(32) Pašnodarbinātais no lauksaimnieciskās ražošanas ienākuma šā likuma [14.1](https://likumi.lv/ta/id/45466#p23_2) panta trešajā daļā minētās obligātās iemaksas par gadu veic līdz nākamā gada 23. janvārim.”

9. Papildināt 23. pantu ar 2.2 daļu šādā redakcijā:

“(22) Pašnodarbinātajam par gada lauksaimnieciskās ražošanas ienākumu ir pienākums iesniegt Valsts ieņēmumu dienestam ziņojumu par obligāto iemaksu objektu un obligātajām iemaksām līdz nākamā gada 17. janvārim, aizpildot ceturtā ceturkšņa ziņojumu par obligāto iemaksu objektu un obligātajām iemaksām.

10. Papildināt 27. pantu ar piekto daļu šādā redakcijā:

“(5) Aģentūras veikto minimālo obligāto iemaksu aprēķinu darba devējs un pašnodarbinātais var apstrīdēt Aģentūras direktoram mēneša laikā no dienas, kad informācija nosūtīta elektroniskās deklarēšanas sistēmā. Aģentūras direktora lēmumu var pārsūdzēt tiesā mēneša laikā no direktora lēmuma spēkā stāšanās dienas.”

11. Pārejas noteikumos:

izslēgt 84. punktu;

papildināt pārejas noteikumus ar 94. punktu šādā redakcijā:

"94. Līdz 2022. gada 1. februārim pašnodarbinātajam ir tiesības precizēt ziņojumu par obligāto iemaksu objektu un obligātajās iemaksām no lauksaimnieciskās ražošanas ienākuma par periodu no 2021. gada 1. jūlija līdz 2021. gada 30. septembrim.”

Likums stājas spēkā 2022. gada 1. janvārī.

Iesniedzējs:

labklājības ministrs Gatis Eglītis